New General Catalogue of Nebulae and Clusters of Stars - Wikipedia
(Aangestuur vanaf New General Catalogue)
Die spiraalsterrestelsel NGC 3982 lê sowat 68 miljoen ligjare van die Aarde af in die sterrebeeld Groot Beer en kan met ’n klein teleskoop gesien word.
Die New General Catalogue of Nebulae and Clusters of Stars (afgekort as NGC) is ’n bekende sterrekunde-katalogus van diepruimtevoorwerpe wat in 1888 deur John Louis Emil Dreyer opgestel is as ’n nuwe weergawe van John Herschel se Catalogue of Nebulae and Clusters of Stars.
2 Hersiene weergawes
Die NGC bevat 7 840 voorwerpe, bekend as NGC-voorwerpe. Dit is een van die mees omvattende katalogusse omdat dit alle soorte diepruimtevoorwerpe insluit en nie net een soort soos byvoorbeeld sterrestelsels nie. Dreyer het twee byvoegsels tot die NGC gepubliseer bekend as die Index Catalogues (afgekort as IC). Die eerste een (1895) bevat 1 520 voorwerpe en die tweede een (1908) 3 866 voorwerpe. Dit is ’n totaal van 5 386 IC-voorwerpe.
Voorwerpe in die lugruim van die Suidelike Halfrond word nie so deeglik gedek nie, hoewel baie van hulle deur John Herschel of James Dunlop waargeneem is.
Hersiene weergawes[wysig | wysig bron]
Daar was baie foute in die NGC, maar ’n ernstige poging om die meeste daarvan uit te skakel, is in 1993 deur die NGC/IC Project begin ná minder geslaagde pogings deur Sulentic en Tifft met hul Revised New General Catalogue (RNGC) in 1973 en Sinnott met sy NGC2000.0 in 1988.
Die Revised New General Catalogue and Index Catalogue (RNGC/IC) is in 2009 deur Wolfgang Steinicke gepubliseer. Dit word beskou as een van die mees omvattende en gesaghebbende weergawes van die NGC en IC.
↑ Corwin, H.G. jr. (12 Oktober 1999). "The NGC/IC Project: An Historical Perspective". The NGC/IC Project. Besoek op 2012-04-22.
↑ Dreyer, J. L. E. (1878). “A Supplement to Sir John Herschel's "General Catalogue of Nebulae and Clusters of Stars"”. Transactions of the Royal Irish Academy 26: 391–426.
↑ Dreyer, J. L. E. (1888). “A New General Catalogue of Nebulae and Clusters of Stars”. Memoirs of the Royal Astronomical Society 49: 1–237.
↑ Erdmann, R. E. (2010). "The NGC/IC Project". The NGC/IC Project. Besoek op 2012-04-22.
↑ Sulentic, J. W.; Tifft, W. G. (1973). The Revised New Catalogue of Nonstellar Astronomical Objects. University of Arizona Press. ISBN 978-0-8165-0421-3.
↑ "NGC2000 – NGC2000.0: Complete New General Catalog and Index Catalog". Goddard Space Flight Center. Besoek op 2012-04-22.
↑ Sinnott, R. W. (1988). NGC 2000.0: The Complete New General Catalogue and Index Catalogues of Nebulae and Star Clusters. Sky Publishing. ISBN 978-0-933346-51-2.
↑ Steinicke, W. (17 Januarie 2012). "Revised New General Catalogue and Index Catalogue". Besoek op 2012-04-22.
↑ Duerbeck, H. W. (2009). “Book Review: Nebel und Sternhaufen – Geschichte ihrer Entdeckung Beobachtung und Katalogisierung (Steinicke)”. Journal of Astronomical History and Heritage 12 (3).
↑ Duerbeck, H. W. (2011). “Observing and Cataloguing Nebulae and Star Clusters. From Herschel to Dreyer's New General Catalogue (Steinicke)”. Journal of Astronomical History and Heritage 14 (1).
Wikimedia Commons het meer media in die kategorie NGC-voorwerpe.
Wikimedia Commons het meer media in die kategorie IC-voorwerpe.
Ontsluit van "https://af.wikipedia.org/w/index.php?title=New_General_Catalogue_of_Nebulae_and_Clusters_of_Stars&oldid=1890967"
Die bladsy is laas op 17 Januarie 2019 om 17:32 bygewerk.